Diari Oficial de la Generalitat Valenciana


Sumari del DOGV 3473, del 14-04-1999 (1999/3287)

LLEI 4/1999, de 9 d'abril, de la Generalitat Valenciana, de Capitalitat del Partit Judicial número 13 de la Província d'Alacant.
--------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1999/04/09/4/dof/vci/html**

### Dades del document

Número de DOGV
:   3473

Data del DOGV
:   14-04-1999

Secció del DOGV
:   I. DISPOSICIONS GENERALS

Número del document
:   1999/3287


Data del document
:   09-04-1999

Organisme emissor
:   Presidència de la Generalitat

Tipus de document
:   Llei

Descriptors 

:   * Montesinos, los
    * Benijófar
    * Guardamar del Segura
    * Torrevieja
    * San Miguel de Salinas
    * Rojales
    * jurisdicció
    * legislació

LLEI 4/1999, de 9 d'abril, de la Generalitat Valenciana, de Capitalitat del Partit Judicial número 13 de la Província d'Alacant. [1999/3287]
  
Sia notori i manifest a tots els ciutadans que les Corts Valencianes han aprovat i jo, d'acord amb el que estableixen la Constitució i l'Estatut d'Autonomia, en nom del rei, promulgue la llei següent:
  
PREÀMBUL
  
L'Estatut d'Autonomia, en l'article 39.2, atribueix a la Generalitat Valenciana la competència per a fixar la delimitació de les demarcacions territorials dels òrgans jurisdiccionals al seu territori i la localització de la seua capitalitat.
  
Per la seua banda, la Llei Orgànica del Poder Judicial, en l'article 35, estableix que les comunitats autònomes participaran en l'organització de la demarcació judicial dels seus territoris respectius; per a això trametran al Govern, a sol·licitud d'aquest, una proposta sobre aquella en la qual es fixaran els partits judicials.
  
En la mateixa llei ?article 35.6- es determina la competència de les comunitats autònomes per a determinar, per llei, la capitalitat dels partits judicials.
  
La Generalitat va establir, mitjançant la Llei 9/1989, de 29 de desembre, la capitalitat dels trenta-quatre partits judicials creats per la Llei 38/1988, de 28 de desembre, de Demarcació i Planta Judicial.
  
Posteriorment, es van introduir modificacions en la Llei de Demarcació i Planta Judicial mitjançant l'aprovació de la Llei 3/1992, de 20 de març, per la qual es creava a la província de València un nou partit judicial, el número 18, cosa que va produir que, posteriorment, la Generalitat dictara la Llei 6/1992, de 6 de novembre, que fixava la capitalitat del partit judicial número 18 a Picassent.
  
La recent modificació de la Llei de Demarcació i Planta Judicial per la Llei 26/1998, de 13 de juliol (BOE número 167, de 14 de juliol de 1998), introdueix modificacions en l'annex I que afecten la Comunitat Valenciana, ja que mitjançant aquesta es crea un nou partit judicial a la província d'Alacant, el número 13, que comprén els municipis següents: Benijófar, Guardamar del Segura, Los Montesinos, Rojales, San Miguel de Salinas i Torrevieja.
  
Dins del marc normatiu i competencial que s'ha exposat, aquesta llei té per objecte fixar la capitalitat del nou partit judicial establit per a la Comunitat Valenciana al municipi de Torrevieja.
  
Per a això, s'ha considerat fonamentalment la situació geogràfica i les comunicacions del municipi, així com la importància econòmica d'aquest i el volum de població.
  
Igualment, s'ha pres en consideració l'informe emés per la Direcció General d'Interior, de la Conselleria de Presidència, a la qual corresponen les competències en matèria d'administració local, de conformitat amb el que s'estableix en el Decret 170/1985, de 28 d'octubre, del Consell.
  
Vist l'informe favorable del Consell General del Poder Judicial i d'acord amb el Consell Jurídic Consultiu de la Comunitat Valenciana,
  
Article únic
  
Es fixa a Torrevieja la capitalitat del partit judicial número 13 de la província d'Alacant.
  
DISPOSICIÓ DEROGATÒRIA
  
Queden derogades les disposicions d'igual o inferior rang que s'oposen a aquesta llei.
  
DISPOSICIONS FINALS
  
Primera
  
El Consell i la Conselleria de Benestar Social, a l'àmbit de les seues respectives competències, adoptaran les disposicions que calga per a l'aplicació i el desplegament d'aquesta llei.
  
Segona
  
Aquesta llei entrarà en vigor l'endemà de la publicació en el Diari Oficial de la Generalitat Valenciana.
  
Per tant, ordene que tots els ciutadans, tribunals, autoritats i poders públics als quals pertoque, que observen i facen complir aquesta llei.
  
València, 9 d'abril de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO


Còpia Permalink ELI